CELEX: 52016PC0656
Language: sl
Date: 2016-10-13
Title: Predlog SKLEP SVETA o stališču, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe

EVROPSKA KOMISIJA
            Bruselj, 13.10.2016
            COM(2016) 656 final
            2016/0324(NLE)
            Predlog
            SKLEP SVETA
            o stališču, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Priloženi predlog je pravni akt za sprejem stališča, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe. 
            
            
               Sporazum je bil podpisan 27. junija 2014 v Bruslju, njegov naslov IV Trgovina in z njo povezane zadeve (poglobljeno in celovito območje proste trgovine) pa se začasno uporablja od 1. januarja 2016. 
            
            
               S Sporazumom so bili ustanovljeni pododbor za sanitarne in fitosanitarne ukrepe, pododbor za trgovino in trajnostni razvoj, pododbor za carino in pododbor za geografske označbe. Ti pododbori morajo spremljati izvajanje dela sporazuma, ki se nanaša na poglobljeno in celovito območje proste trgovine, ter reševati s tem povezana vprašanja. Pododbori morajo sprejeti svoje poslovnike. Prva zasedanja pododborov naj bi potekala v drugi polovici leta 2016. Poslovniki teh pododborov, priloženi temu predlogu, temeljijo na poslovniku Pridružitvenega odbora. 
            
            
               •Skladnost z veljavnimi predpisi s področja zadevne politike
            
            
               S tem predlogom se izvaja skupna trgovinska politika Unije v odnosu do Ukrajine, partnerske države vzhodnega sosedstva, na podlagi določb navedenega sporazuma in zlasti njegovega cilja, da se med pogodbenicama vzpostavi poglobljeno in celovito območje proste trgovine. 
            
            
               •Skladnost z drugimi politikami Unije
            
            
               Ta predlog je skladen z drugimi zunanjimi politikami Unije in prispeva k njihovemu izvajanju, kar velja zlasti za evropsko sosedsko politiko in politiko razvojnega sodelovanja v odnosu do Ukrajine.
            
            
               2.
                     PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za določitev stališča Unije, ki naj se zastopa v odborih in pododborih, ustanovljenih s Sporazumom, je Pogodba o delovanju Evropske unije, zlasti člen 207(4) v povezavi s členom 218(9) Pogodbe. 
            
            
               Ob upoštevanju odobritve štirih osnutkov poslovnika s strani Ukrajine Evropska komisija na podlagi člena 207(4) in člena 218(9) PDEU Svetu predlaga sprejetje sklepa o stališču, ki ga glede sklepov Unija zavzame v prvem pododboru EU-Ukrajina za sanitarne in fitosanitarne ukrepe, pododboru EU-Ukrajina za trgovino in trajnostni razvoj, pododboru za carino EU-Ukrajina in pododboru EU-Ukrajina za geografske označbe v zvezi z njihovimi poslovniki.
            
            
               Člen 74 Sporazuma ustanavlja pododbor za sanitarne in fitosanitarne ukrepe in določa, da mora ta na prvem zasedanju sprejeti svoje delovne postopke. Zasedanje pododbora za sanitarne in fitosanitarne ukrepe naj bi potekalo v drugi polovici leta 2016. Glede na to prvo zasedanje je treba pripraviti stališče Unije o osnutku poslovnika navedenega pododbora. Priloženi osnutek poslovnika je bil potrjen s strani Ukrajine.
            
            
               Člen 300 Sporazuma ustanavlja pododbor za trgovino in trajnostni razvoj ter določa, da mora ta sprejeti svoj poslovnik. Prvo zasedanje naj bi potekalo v drugi polovici leta 2016. Zato je treba pripraviti stališče Unije o poslovniku za navedeni pododbor. Priloženi osnutek poslovnika je bil potrjen s strani Ukrajine.
            
            
               Člen 83 Sporazuma ustanavlja pododbor za carino in določa, da mora ta sprejeti svoj interni poslovnik. Prvo zasedanje naj bi potekalo v drugi polovici leta 2016. Zato je treba pripraviti stališče Unije o poslovniku za navedeni pododbor. Priloženi osnutek poslovnika je bil potrjen s strani Ukrajine.
            
            
               Člen 211 Sporazuma ustanavlja pododbor za geografske označbe in določa, da mora ta sprejeti svoj poslovnik. Prvo zasedanje naj bi potekalo v drugi polovici leta 2016. Zato je treba pripraviti stališče Unije o poslovniku za navedeni pododbor. Priloženi osnutek poslovnika je bil potrjen s strani Ukrajine.
            
            
               •Subsidiarnost (za neizključno pristojnost)
            
         
         
            
               Skupna trgovinska politika je v skladu s členom 3 PDEU opredeljena kot izključna pristojnost Unije. Načelo subsidiarnosti se zato ne uporablja.
            
            
               •Sorazmernost
            
            
               Ta predlog je potreben za izvajanje mednarodnih zavez Unije, določenih v Sporazumu z Ukrajino. 
            
            
               •Izbira instrumenta
            
            
               Ta predlog je v skladu s členom 218(9) PDEU, ki predvideva sprejetje sklepov v Svetu o določitvi stališča, ki se v imenu Unije zavzame v okviru organa, ustanovljenega na podlagi sporazuma, kadar ta organ sprejema akte s pravnim učinkom. Drug pravni instrument, ki bi se lahko uporabil za dosego cilja tega predloga, ne obstaja. 
            
            
               3.
                     REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  Ni relevantno.
               
            
            
               •Posvetovanja z zainteresiranimi stranmi
            
            
               Posvetovanja z zainteresiranimi stranmi pri tem predlogu niso relevantna, saj je njegov namen zgolj izajanje obveznosti Unije, določenih v Sporazumu.
            
            
               •Zbiranje in uporaba strokovnih mnenj
            
            
               
                  Ni relevantno.
               
            
            
               •Ocena učinka
            
            
               Določbe Sporazuma o trgovini in z njo povezanih zadevah so bile predmet predhodne ocene učinka (ocena učinka trgovine na trajnostni razvoj, ki jo je leta 2007 naročil generalni direktorat Komisije za trgovino), ki je bila upoštevana pri pogajanjih o poglobljenem in celovitem območju proste trgovine. Ta študija je potrdila, da bi imelo izvajanje določb o trgovini in z njo povezanih zadevah pozitiven gospodarski učinek na EU in Ukrajino. Predlog nima negativnega učinka na ekonomsko, socialno ali okoljsko politiko Unije.
            
            
               •
                     Ustreznost in poenostavitev ureditve
            
            
               
                  Sporazum v tej fazi ni predmet postopkov programa ustreznosti in uspešnosti predpisov, ne povzroča nobenih stroškov za mala in srednja podjetja Unije ter ne sproža nobenih vprašanj z vidika digitalnega okolja. 
               
            
            
               •Temeljne pravice
            
            
               Predlog nima posledic za varstvo temeljnih pravic v Uniji. 
            
            
               4.
                     PRORAČUNSKE POSLEDICE
            
            
               
                  Ni relevantno.
               
            
         
         
            
               5.
                     DRUGI ELEMENTI
            
            
               •
                     Načrti za izvedbo ter ureditev spremljanja, ocenjevanja in poročanja
            
            
               
                  Izvajanje Sporazuma redno preverjajo Pridružitveni svet EU-Ukrajina in njegovi podrejeni organi, ustanovljeni z navedenim sporazumom. Evropska komisija prav tako poroča Evropskemu parlamentu in Svetu po zasedanjih Pridružitvenega odbora EU-Ukrajina v trgovinski sestavi, ki potekajo vsaj enkrat letno, tudi o elementih, vključenih v ta predlog.
               
            
            
               •Obrazložitveni dokumenti (za direktive)
            
            
               
                  Ni relevantno.
               
            
            
               •Natančnejša pojasnitev posameznih določb predloga
            
            
               
                  Cilj predloga je sprejetje stališča Unije glede: 
               
            
            
               Poglobljeno in celovito območje proste trgovine kot del Pridružitvenega sporazuma med EU in Ukrajino (v nadaljnjem besedilu: Sporazum) se uporablja od 1. januarja 2016. Sporazum določa vrsto skupnih institucij, med njimi pododbor za sanitarne in fitosanitarne ukrepe, pododbor za trgovino in trajnostni razvoj, pododbor za carino in pododbor za geografske označbe, ki so odgovorni za izvajanje zavez poglobljenega in celovitega območja proste trgovine, povezanih z njihovimi strokovnimi področji. 
            
            
               V skladu s členom 218(9) PDEU je za vsak skupni sklep, ki ima pravne posledice in ga sprejme organ Pridružitvenega sporazuma, potreben predhoden sklep Sveta o stališču Unije. 
            
            
               •
            
            
               2016/0324 (NLE)
            
            
               Predlog
            
            
               SKLEP SVETA
            
            
               o stališču, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
            
            
               ob upoštevanju predloga Komisije,
            
            
               ob upoštevanju naslednjega:
            
            
               (1)Člen 486 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) določa začasno uporabo delov Sporazuma.
            
            
               (2)Člen 4 Sklepa Sveta 2014/668/EU
                  1
                z dne 23. junija 2014 določa, katere določbe Sporazuma se uporabljajo začasno, vključno z določbami o ustanovitvi in delovanju pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe.
            
         
         
            
               (3)Člen 74 Sporazuma določa, da mora pododbor za sanitarne in fitosanitarne ukrepe na prvem zasedanju določiti svoje delovne postopke. 
            
            
               (4)Člen 300 Sporazuma določa, da mora pododbor za trgovino in trajnostni razvoj določiti svoj poslovnik.
            
            
               (5)Člen 83 Sporazuma določa, da mora pododbor za carino določiti svoj poslovnik.
            
            
               (6)Člen 211 Sporazuma določa, da mora pododbor za geografske označbe določiti svoj poslovnik –
            
            
               SPREJEL NASLEDNJI SKLEP:
            
            
               Člen 1
            
            
               1.Stališče, ki ga zavzame Unija v pododboru za sanitarne in fitosanitarne ukrepe, ustanovljenem s členom 74 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, temelji na osnutku sklepa o poslovniku navedenega pododbora, ki je priložen k temu sklepu. 
            
            
               2.Predstavniki Unije v pododboru za sanitarne in fitosanitarne ukrepe se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 2
            
            
               1.Stališče, ki ga zavzame Unija v pododboru za trgovino in trajnostni razvoj, ustanovljenem s členom 300 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, temelji na osnutku sklepa o poslovniku navedenega pododbora, ki je priložen k temu sklepu.
            
            
               2.Predstavniki Unije v pododboru za trgovino in trajnostni razvoj se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 3
            
            
               1.Stališče, ki ga zavzame Unija v pododboru za carino, ustanovljenem s členom 83 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, temelji na osnutku sklepa o poslovniku navedenega pododbora, ki je priložen k temu sklepu.
            
            
               2.Predstavniki Unije v pododboru za carino se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 4
            
            
               1.Stališče, ki ga zavzame Unija v pododboru za geografske označbe, ustanovljenem s členom 211 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, temelji na osnutku sklepa o poslovniku navedenega pododbora, ki je priložen k temu sklepu.
            
            
               2.Predstavniki Unije v pododboru za geografske označbe se lahko dogovorijo o manjših spremembah osnutka sklepa brez nadaljnjega sklepa Sveta.
            
            
               Člen 5
            
            
               Ta sklep začne veljati na dan sprejetja.
            
            
               V Bruslju,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  Sklep Sveta z dne 23. junija 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije, in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 278, 20.9.2014, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 13.10.2016
            COM(2016) 656 final
            PRILOGA
            k
            Predlogu za sklep Sveta
            o stališču, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe
            
               
         
         
            
               PRILOGA
            
            
               k
            
            
               Predlogu za sklep Sveta
            
            
               o stališču, ki ga Unija zavzame v pododboru za sanitarne in fitosanitarne ukrepe, pododboru za trgovino in trajnostni razvoj, pododboru za carino in pododboru za geografske označbe, ustanovljenih s Pridružitvenim sporazumom med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v zvezi s sprejetjem poslovnikov pododbora za sanitarne in fitosanitarne ukrepe, pododbora za trgovino in trajnostni razvoj, pododbora za carino in pododbora za geografske označbe
            
            
               OSNUTEK
            
            
               SKLEP št. 1/2016 pododbora EU-UKRAJINA za sanitarne in fitosanitarne ukrepe 
            
            
               z dne … 2016
            
            
               o sprejetju njegovega poslovnika
            
            
               PODODBOR EU-UKRAJINA ZA SANITARNE IN FITOSANITARNE UKREPE JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) in zlasti člena 74 Sporazuma,
            
            
               ob upoštevanju naslednjega:
            
            
               (1)V skladu s členom 486 Sporazuma se deli Sporazuma, vključno s poglavjem 4 (Sanitarni in fitosanitarni ukrepi) naslova IV (Trgovina in z njo povezane zadeve), začasno uporabljajo od 1. januarja 2016. 
            
            
               (2)Člen 74 Sporazuma določa, da bi moral pododbor za sanitarne in fitosanitarne ukrepe (v nadaljnjem besedilu: pododbor SFS) obravnavati vse zadeve v zvezi z izvajanjem poglavja 4 (Sanitarni in fitosanitarni ukrepi) naslova IV (Trgovina in z njo povezane zadeve) Sporazuma. 
            
            
               (3)Člen 74(5) Sporazuma določa, da bi moral pododbor SFS sprejeti svoj poslovnik – 
            
            
               SKLENIL: 
            
            
               Člen 1
            
            
               Sprejme se poslovnik pododbora SFS, kot je določen v Dodatku.
            
            
               Člen 2
            
            
               Ta sklep začne veljati na dan sprejetja.
            
         
         
            
               V …, dne … 
            
            
                     
                  
                  
                     
                        Za pododbor SFS
                     
                  
               
                     
                  
                  
                     
                        Predsednik
                     
                  
               
               Dodatek
            
            
               Poslovnik pododbora EU-Ukrajina za sanitarne in fitosanitarne ukrepe 
            
            
               Člen 1
            
            
               Splošne določbe
            
            
               1.Pododbor za sanitarne in fitosanitarne ukrepe (v nadaljnjem besedilu: pododbor SFS), ustanovljen v skladu s členom 74(1) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 465(4) naslova IV Sporazuma pri opravljanju njegovih nalog. 
            
            
               2.Pododbor SFS izvaja naloge, določene v členu 74(2) Sporazuma, glede na cilje iz poglavja 4 naslova IV, kot je določeno v členu 59 Sporazuma. 
            
            
               3.Pododbor SFS sestavljajo predstavniki Evropske komisije in Ukrajine, ki so odgovorni za sanitarne in fitosanitarne ukrepe. 
            
            
               4.Predstavnik Evropske komisije ali Ukrajine, ki je pristojen za sanitarne in fitosanitarne ukrepe, deluje kot predsednik v skladu s členom 2 spodaj. 
            
            
               5.Pogodbenici v tem poslovniku sta pogodbenici, navedeni v členu 482 Sporazuma. 
            
            
               Člen 2
            
            
               Predsedovanje
            
            
               Pogodbenici predsedujeta pododboru SFS izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.
            
            
               Člen 3
            
            
               Zasedanja
            
            
               1.Če se pogodbenici ne dogovorita drugače, se pododbor SFS sestane v treh mesecih po začetku veljavnosti Sporazuma, potem pa bodisi na zahtevo katere koli od pogodbenic bodisi vsaj enkrat na leto. 
            
            
               2.Vsako zasedanje pododbora SFS skliče predsednik ob času in na kraju, o katerem se dogovorita pogodbenici. Predsednik pododbora SFS razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače. 
            
            
               3.Kadar je mogoče, se redno zasedanje pododbora SFS skliče pravočasno pred rednim zasedanjem Pridružitvenega odbora v trgovinski sestavi.
            
            
               4.Zasedanja pododbora SFS lahko potekajo prek katerega koli dogovorjenega tehnološkega sredstva, npr. kot video ali avdio konferenca.
            
         
         
            
               5.Pododbor SFS lahko vprašanja obravnava tudi, kadar ne zaseda, in sicer prek korespondence. 
            
            
               Člen 4
            
            
               Delegacije
            
            
               Pred vsakim zasedanjem sekretariat pogodbenici obvesti o predvideni sestavi delegacij, ki se bosta v imenu pogodbenic udeležili zasedanja.
            
            
               Člen 5
            
            
               Sekretariat
            
            
               1.Uradnik Evropske komisije in uradnik Ukrajine delujeta skupaj kot sekretarja pododbora SFS in naloge sekretariata opravljata skupaj, v duhu medsebojnega zaupanja in sodelovanja.
            
            
               2.Sekretariat Pridružitvenega odbora v trgovinski sestavi je obveščen o vseh sklepih, mnenjih, priporočilih, poročilih in drugih dogovorjenih ukrepih pododbora SFS. 
            
            
               Člen 6
            
            
               Korespondenca
            
            
               1.Korespondenca, naslovljena na pododbor SFS, se naslovi na sekretarja ene od pogodbenic, ki nato o njej obvesti drugega sekretarja. 
            
            
               2.Sekretariat zagotovi, da se korespondenca, naslovljena na pododbor SFS, posreduje predsedniku pododbora SFS in po potrebi razpošlje kot dokumentacija iz člena 7 tega poslovnika.
            
            
               3.Korespondenco predsednika pododbora SFS pogodbenicama pošlje sekretariat pododbora SFS v imenu predsednika. Korespondenca se razpošlje, kadar je to primerno, kakor določa člen 7 tega poslovnika.
            
            
               Člen 7
            
            
               Dokumenti
            
            
               1.Dokumenti se razpošiljajo prek sekretarjev pododbora SFS.
            
            
               2.Pogodbenica svoje dokumente pošlje svojemu sekretarju. Sekretar prejete dokumente posreduje sekretarju druge pogodbenice. 
            
            
               3.Sekretar Unije dokumente razpošlje pristojnim predstavnikom Unije in v tej korespondenci med naslovnike sistematično doda sekretarja Ukrajine in sekretarje Pridružitvenega odbora v trgovinski sestavi.
            
            
               4.Sekretar Ukrajine dokumente razpošlje pristojnim predstavnikom Ukrajine in v tej korespondenci med naslovnike sistematično doda sekretarja Unije in sekretarje Pridružitvenega odbora v trgovinski sestavi.
            
            
               5.Sekretarja pododbora SFS delujejo kot kontaktne točke za izmenjavo informacij, kot je določeno v členu 67 Sporazuma.
            
         
         
            
               Člen 8
            
            
               Zaupnost
            
            
               Če pogodbenici ne skleneta drugače, zasedanja pododbora SFS niso javna. Kadar pogodbenica pododboru SFS predloži informacije, ki so označene kot zaupne, druga pogodbenica navedene informacije obravnava kot take.
            
            
               Člen 9
            
            
               Dnevni red zasedanj
            
            
               1.Sekretariat pododbora SFS na podlagi predlogov pogodbenic za vsako zasedanje pripravi začasni dnevni red in osnutek operativnih sklepov, v skladu s členom 10. Začasni dnevni red vključuje točke, za katere sekretariat pododbora SFS najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.
            
            
               2.Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja. 
            
            
               3.Pododbor SFS sprejme dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red. 
            
            
               4.Predsednik zasedanja pododbora SFS lahko ob soglasju druge pogodbenice priložnostno povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti. 
            
            
               5.Predsednik pododbora SFS lahko po posvetovanju s pogodbenicama skrajša roke iz odstavkov 1 in 2, da se upoštevajo posebne okoliščine. 
            
            
               Člen 10
            
            
               Zapisnik in operativni sklepi
            
            
               1.Sekretarja skupaj pripravita osnutek zapisnika vsakega zasedanja. 
            
            
               2.Praviloma zapisnik za vsako točko na dnevnem redu navaja: 
            
            
               (a)udeležence zasedanja, spremljajoče uradnike ter vse opazovalce ali strokovnjake, ki so se udeležili zasedanja; 
            
            
               (b)dokumente, predložene pododboru SFS; 
            
            
               (c)izjave, za katere je pododbor SFS želel, da se zapišejo v zapisnik; ter
            
            
               (d)operativne sklepe z zasedanja v skladu z odstavkom 4. 
            
            
               3.Osnutek zapisnika se predloži pododboru SFS v odobritev. Odobri se v 28 koledarskih dneh po vsakem zasedanju pododbora SFS. Vsem naslovnikom iz člena 7 poslovnika se pošlje izvod zapisnika. 
            
            
               4.Osnutek operativnih sklepov vsakega zasedanja pripravi sekretar pododbora SFS predsedujoče pogodbenice in ga razpošlje pogodbenicama skupaj z dnevnim redom praviloma najpozneje 15 koledarskih dni pred začetkom zasedanja. Ta osnutek se med zasedanjem posodobi, tako da pododbor SFS, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe, o katerih se dogovorita pogodbenici. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem pododbora SFS. Pododbor SFS v ta namen sprejme predlogo, ki omogoča spremljanje spoštovanja posebnih rokov za izvedbo vsakega ukrepa. 
            
         
         
            
               Člen 11
            
            
               Sklepi in priporočila
            
            
               1.Pododbor SFS sprejme sklepe, mnenja, priporočila, poročila in skupne ukrepe, kot je določeno v členu 74 Sporazuma. Ti sklepi, mnenja, priporočila, poročila in skupni ukrepi se sprejmejo s soglasjem med pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje. 
            
            
               2.Vsak sklep, mnenje, priporočilo ali poročilo podpiše predsednik in overita sekretarja. Brez poseganja v odstavek 3 predsednik podpiše te dokumente med zasedanjem, na katerem se sprejme zadevni sklep, mnenje, priporočilo ali poročilo. 
            
            
               3.Pododbor SFS lahko sprejema sklepe, priporočila in mnenja ali poročila s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med obema sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik pododbora SFS lahko po posvetovanju s pogodbenicama skrajša roke iz tega odstavka, da se upoštevajo posebne okoliščine. Ko se o besedilu doseže dogovor, sklep, mnenje, priporočilo ali poročilo podpiše predsednik in overita sekretarja.
            
            
               4.Akti pododbora SFS se naslovijo kot „Sklep“, „Mnenje“, „Priporočilo“ oziroma „Poročilo“. Vsak sklep začne veljati na dan sprejetja, razen če je v njem določeno drugače. 
            
            
               5.Sklepi, mnenja, priporočila in poročila se pošljejo obema pogodbenicama. 
            
            
               6.Vsaka pogodbenica se lahko odloči za objavo sklepov, mnenj in priporočil pododbora SFS v svojem uradnem glasilu.
            
            
               Člen 12
            
            
               Poročila
            
            
               Pododbor SFS predloži Pridružitvenemu odboru v trgovinski sestavi poročilo o svojih dejavnostih in dejavnostih tehničnih delovnih skupin ali ad hoc skupin, ki jih ustanovi pododbor SFS. Poročilo se predloži 25 dni pred rednim letnim zasedanjem Pridružitvenega odbora v trgovinski sestavi.
            
            
               Člen 13
            
            
               Jeziki 
            
            
               1.Delovna jezika pododbora SFS sta angleščina in ukrajinščina. 
            
            
               2.Če ni določeno drugače, se pododbor SFS pri svojih posvetovanjih opira na dokumentacijo, ki je napisana v teh dveh jezikih. 
            
            
               Člen 14
            
            
               Stroški
            
            
               1.Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih pododbora SFS. 
            
            
               2.Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja. 
            
            
               3.Stroške v zvezi s tolmačenjem na zasedanjih in prevajanjem dokumentov v angleščino in ukrajinščino ali iz teh dveh jezikov v skladu s členom 13(1) tega poslovnika krije pogodbenica gostiteljica zasedanja. 
            
         
         
            
               Stroške tolmačenja in prevajanja v druge jezike ali iz njih krije neposredno pogodbenica prosilka. 
            
            
               Člen 15
            
            
               Spremembe poslovnika
            
            
               Ta poslovnik se lahko spremeni s sklepom pododbora SFS v skladu s členom 74(5) Sporazuma. 
            
            
               Člen 16
            
            
               Tehnične delovne skupine in ad hoc skupine
            
            
               1.Pododbor SFS lahko s sklepom v skladu s členom 74(3) Sporazuma po potrebi ustvarja ali odpravlja tehnične delovne skupine ali ad hoc delovne skupine, vključno z znanstvenimi skupinami. 
            
            
               2.Članstvo v takih ad hoc delovnih skupinah ni nujno omejeno na predstavnike pogodbenic. Pogodbenici zagotovita, da člani vseh skupin, ki jih ustanovi pododbor SFS, spoštujejo vse ustrezne zahteve glede zaupnosti. 
            
            
               3.Če ni določeno drugače, skupine, ki jih je ustanovil pododbor SFS, delujejo pod nadzorom pododbora SFS, kateremu poročajo. 
            
            
               4.Zasedanja delovnih skupin lahko po potrebi potekajo osebno ali prek video ali avdio konference. 
            
            
               5.Sekretariatu pododbora SFS se v vednost pošljejo vsa ustrezna korespondenca, dokumentacija in sporočila v zvezi z dejavnostmi delovnih skupin. 
            
            
               6.Delovne skupine so pristojne za dajanje pisnih priporočil pododboru SFS. Priporočila se sprejmejo na podlagi soglasja in sporočijo predsedniku pododbora SFS, ki jih razpošlje, kot je določeno v členu 7.
            
            
               7.Ta poslovnik se smiselno uporablja za vse tehnične delovne skupine ali ad hoc delovne skupine, ki jih je ustanovil pododbor SFS, razen če je v tem členu določeno drugače. Sklicevanje na Pridružitveni odbor v trgovinski sestavi se razume kot sklicevanje na pododbor SFS.
            
            
               OSNUTEK
            
            
               SKLEP št. 1/2016 PODODBORA EU-Ukrajina za trgovino in trajnostni razvoj 
            
            
               z dne … 2016
            
            
               o sprejetju njegovega poslovnika
            
            
               PODODBOR EU-UKRAJINA ZA TRGOVINO IN TRAJNOSTNI RAZVOJ JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) in zlasti člena 300 Sporazuma,
            
            
               ob upoštevanju naslednjega:
            
         
         
            
               (1)V skladu s členom 486 Sporazuma se deli Sporazuma, vključno s poglavjem 13 (Trgovina in trajnostni razvoj) naslova IV (Trgovina in z njo povezane zadeve), začasno uporabljajo od 1. januarja 2016. 
            
            
               (2)Člen 300 Sporazuma določa, da bi moral pododbor za trgovino in trajnostni razvoj nadzorovati izvajanje poglavja 13 (Trgovina in trajnostni razvoj) naslova IV (Trgovina in z njo povezane zadeve) Sporazuma. 
            
            
               (3)Člen 300(1) Sporazuma določa, da bi moral pododbor za trgovino in trajnostni razvoj sprejeti svoj poslovnik –
            
            
               SKLENIL: 
            
            
               Člen 1
            
            
               Sprejme se poslovnik pododbora za trgovino in trajnostni razvoj, kakor je določen v Dodatku.
            
            
               Člen 2
            
            
               Ta sklep začne veljati na dan sprejetja.
            
            
               V …, dne … 
            
            
                     
                  
                  
                     
                        Za pododbor za trgovino in trajnostni razvoj
                     
                  
               
                     
                  
                  
                     
                        Predsednik
                     
                  
               
               Dodatek
            
            
               Poslovnik pododbora EU-Ukrajina za trgovino in trajnostni razvoj 
            
            
               Člen 1
            
            
               Splošne določbe
            
            
               1.Pododbor za trgovino in trajnostni razvoj, ustanovljen v skladu s členom 300 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 465(4) Sporazuma, pri opravljanju njegovih nalog. 
            
            
               2.Pododbor za trgovino in trajnostni razvoj opravlja naloge, določene v poglavju 13 (Trgovina in trajnostni razvoj) naslova IV (Trgovina in z njo povezane zadeve) Sporazuma. 
            
            
               3.Pododbor za trgovino in trajnostni razvoj sestavljajo predstavniki Evropske komisije in Ukrajine, ki so odgovorni za zadeve, povezane s trgovino in trajnostnim razvojem.
            
            
               4.Predstavnik Evropske komisije ali Ukrajine, ki je pristojen za trgovino in z njo povezane zadeve, deluje kot predsednik pododbora za trgovino in trajnostni razvoj.
            
            
               5.Pomen izraza „pogodbenici“ v tem poslovniku je določen v členu 482 Sporazuma.
            
            
               Člen 2
            
         
         
            
               Posebne določbe
            
            
               1.Uporabljajo se členi 2 do 14 poslovnika Pridružitvenega odbora EU-Ukrajina, razen če je v tem poslovniku določeno drugače. 
            
            
               2.Sklicevanje na Pridružitveni svet se razume kot sklicevanje na Pridružitveni odbor v trgovinski sestavi. Sklicevanje na Pridružitveni odbor ali na Pridružitveni odbor v trgovinski sestavi se razume kot sklicevanje na pododbor za trgovino in trajnostni razvoj.
            
            
               Člen 3
            
            
               Zasedanja
            
            
               Pododbor za trgovino in trajnostni razvoj se sestane po potrebi. Pogodbenici si prizadevata, da se sestaneta enkrat na leto.
            
            
               Člen 4
            
            
               Spremembe poslovnika
            
            
               Ta poslovnik se lahko spremeni s sklepom pododbora EU-Ukrajina za trgovino in trajnostni razvoj v skladu s členom 240 Sporazuma.
            
            
               OSNUTEK
            
            
               SKLEP št. 1/2016 PODODBORA EU-UKRAJINA ZA CARINO 
            
            
               z dne … 2016
            
            
               o sprejetju njegovega poslovnika
            
            
               PODODBOR EU-UKRAJINA ZA CARINO JE – 
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) in zlasti člena 83 Sporazuma,
            
            
               ob upoštevanju naslednjega:
            
            
               (1)V skladu s členom 486 Sporazuma se deli Sporazuma, vključno s poglavjem 5 (Olajševanje carinskih postopkov in trgovine) naslova IV (Trgovina in z njo povezane zadeve), začasno uporabljajo od 1. januarja 2016. 
            
            
               (2)Člen 83 Sporazuma določa, da pododbor za carino spremlja izvajanje in upravljanje poglavja 5 (Olajševanje carinskih postopkov in trgovine) naslova IV (Trgovina in z njo povezane zadeve) Sporazuma. 
            
            
               (3)Člen 83(e) Sporazuma določa, da bi moral pododbor za carino sprejeti svoj poslovnik –
            
            
               SKLENIL: 
            
         
         
            
               Člen 1
            
            
               Sprejme se poslovnik pododbora za carino, kot je določen v Dodatku.
            
            
               Člen 2
            
            
               Ta sklep začne veljati na dan sprejetja.
            
            
               V …, dne … 
            
            
                     
                        Za Unijo
                     
                  
                  
                     
                        Za Ukrajino
                     
                  
               
               Dodatek
            
            
               Poslovnik pododbora EU-Ukrajina za carino 
            
            
               Člen 1
            
            
               Splošne določbe
            
            
               1.Pododbor za carino, ustanovljen v skladu s členom 83 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), opravlja svoje naloge, kot je določeno v istem členu Sporazuma.
            
            
               2.Pododbor za carino sestavljajo predstavniki Evropske komisije in Ukrajine, ki so odgovorni za carino in s carino povezane zadeve. 
            
            
               3.Predstavnik Evropske komisije ali Ukrajine, ki je pristojen za carino in s carino povezane zadeve, deluje kot predsednik v skladu s členom 2 spodaj. 
            
            
               4.Pogodbenici v tem poslovniku sta pogodbenici, navedeni v členu 482 Sporazuma. 
            
            
               Člen 2
            
            
               Predsedovanje
            
            
               Pogodbenici predsedujeta pododboru za carino izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.
            
            
               Člen 3
            
            
               Zasedanja
            
            
               1.Če se pogodbenici ne dogovorita drugače, se pododbor za carino sestane enkrat letno ali na zahtevo katere koli od pogodbenic. 
            
         
         
            
               2.Vsako zasedanje pododbora za carino skliče predsednik ob času in na kraju, o katerem se dogovorita pogodbenici. Predsednik pododbora za carino razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače. 
            
            
               3.Zasedanja pododbora za carino lahko potekajo prek katerega koli dogovorjenega tehnološkega sredstva, npr. kot video ali avdio konferenca.
            
            
               5.Pododbor za carino lahko vprašanja obravnava tudi, kadar ne zaseda, in sicer prek korespondence. 
            
            
               Člen 4
            
            
               Delegacije
            
            
               Pred vsakim zasedanjem vsaka pogodbenica prek sekretariata pošlje obvestilo o predvideni sestavi njene delegacije, ki bo prisotna na zasedanju.
            
            
               Člen 5
            
            
               Sekretariat
            
            
               1.Uradnik Evropske komisije in uradnik Ukrajine, ki sta pristojna za carino in s carino povezane zadeve, delujeta skupaj kot sekretarja pododbora za carino in naloge sekretariata opravljata skupaj, v duhu medsebojnega zaupanja in sodelovanja.
            
            
               2.Sekretariat Pridružitvenega odbora v trgovinski sestavi je obveščen o vseh sklepih, mnenjih, priporočilih, poročilih in drugih dogovorjenih ukrepih pododbora za carino. 
            
            
               Člen 6
            
            
               Korespondenca
            
            
               1.Korespondenca, naslovljena na pododbor za carino, se naslovi na sekretarja ene od pogodbenic, ki nato o njej obvesti drugega sekretarja. 
            
            
               2.Sekretariat zagotovi, da se korespondenca, naslovljena na pododbor za carino, posreduje predsedniku pododbora za carino in po potrebi razpošlje kot dokumenti iz člena 7 tega poslovnika.
            
            
               3.Korespondenco predsednika pododbora za carino pogodbenicama pošlje sekretariat pododbora za carino v imenu predsednika. Korespondenca se razpošlje, kadar je to primerno, kakor določa člen 7 tega poslovnika.
            
            
               Člen 7
            
            
               Dokumenti
            
            
               1.Dokumenti se razpošiljajo prek sekretarjev pododbora za carino.
            
            
               2.Pogodbenica svoje dokumente pošlje svojemu sekretarju. Sekretar prejete dokumente posreduje sekretarju druge pogodbenice. 
            
            
               3.Sekretar Unije dokumente razpošlje pristojnim predstavnikom Unije in v tej korespondenci med naslovnike sistematično doda sekretarja Ukrajine. Sekretar Unije pošlje izvod končnih dokumentov sekretarjema Pridružitvenega odbora v trgovinski sestavi. 
            
         
         
            
               4.Sekretar Ukrajine dokumente razpošlje pristojnim predstavnikom Ukrajine in v tej korespondenci med naslovnike sistematično doda sekretarja Unije. Sekretar Ukrajine pošlje izvod končnih dokumentov sekretarjema Pridružitvenega odbora v trgovinski sestavi. 
            
            
               Člen 8
            
            
               Zaupnost
            
            
               Če Pogodbenici ne skleneta drugače, zasedanja pododbora za carino niso javna. Kadar pogodbenica pododboru za carino predloži informacije, ki so označene kot zaupne, druga pogodbenica navedene informacije obravnava kot take.
            
            
               Člen 9
            
            
               Dnevni red zasedanj
            
            
               1.Sekretariat pododbora za carino na podlagi predlogov pogodbenic za vsako zasedanje pripravi začasni dnevni red. Začasni dnevni red vključuje točke, za katere sekretariat pododbora za carino najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.
            
            
               2.Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja. 
            
            
               3.Pododbor za carino sprejme dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red. 
            
            
               4.Predsednik zasedanja pododbora za carino lahko ob soglasju druge pogodbenice priložnostno povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj ali da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti. 
            
            
               5.Predsednik pododbora za carino lahko po posvetovanju s pogodbenicama skrajša roke iz odstavkov 1 in 2, da se upoštevajo posebne okoliščine. 
            
            
               Člen 10
            
            
               Zapisnik in operativni sklepi
            
            
               1.Sekretar pododbora za carino pogodbenice, ki mu predseduje, pripravi osnutek zapisnika vsakega zasedanja, vključno z operativnimi sklepi. 
            
            
               2.Osnutek zapisnika, vključno z operativnimi sklepi, se predloži pododboru za carino v odobritev. Odobri se v 28 koledarskih dneh po vsakem zasedanju pododbora za carino. Vsem naslovnikom iz člena 7 poslovnika se pošlje izvod zapisnika. 
            
            
               Člen 11
            
            
               Sklepi in priporočila
            
            
               1.Pododbor za carino sprejme praktične ureditve, ukrepe, sklepe (v nadaljnjem besedilu: sklepi) in priporočila, kakor je določeno v členu 83 Sporazuma. Sprejmejo se s soglasjem med pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje. 
            
            
               2.Vsak sklep ali priporočilo podpišeta predstavnika vsake od pogodbenic. Brez poseganja v odstavek 3 predstavnika podpišeta te dokumente med zasedanjem, na katerem se sprejme zadevni sklep ali priporočilo. 
            
            
               3.Pododbor za carino lahko sprejema sklepe ali priporočila s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med obema predsednikoma, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik pododbora za carino lahko po posvetovanju s pogodbenicama skrajša roke iz tega odstavka, da se upoštevajo posebne okoliščine. Ko se o besedilu doseže dogovor, sklep oziroma priporočilo podpišejo predstavniki vsake od pogodbenic.
            
         
         
            
               4.Akti pododbora za carino se naslovijo kot „Sklep“ oziroma „Priporočilo“. Vsak sklep začne veljati na dan sprejetja, razen če je v njem določeno drugače. 
            
            
               5.Sklepe in priporočila pododbora za carino overita sekretarja. 
            
            
               6.Sklepi in priporočila se pošljejo obema pogodbenicama. 
            
            
               7.Vsaka pogodbenica se lahko odloči za objavo sklepov in priporočil pododbora za carino v svojem uradnem glasilu.
            
            
               Člen 12
            
            
               Poročila
            
            
               Pododbor za carino poroča Pridružitvenemu odboru v trgovinski sestavi na vsakem rednem letnem zasedanju Pridružitvenega odbora v trgovinski sestavi.
            
            
               Člen 13
            
            
               Jeziki 
            
            
               1.Delovna jezika pododbora za carino sta angleščina in ukrajinščina. 
            
            
               2.Če ni določeno drugače, se pododbor za carino pri svojih posvetovanjih opira na dokumentacijo, ki je napisana v teh dveh jezikih. 
            
            
               Člen 14
            
            
               Stroški
            
            
               1.Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih pododbora za carino. 
            
            
               2.Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja. 
            
            
               3.Stroške v zvezi s tolmačenjem na zasedanjih in prevajanjem dokumentov v angleščino in ukrajinščino ali iz teh dveh jezikov v skladu s členom 13(1) tega poslovnika krije pogodbenica gostiteljica zasedanja. 
            
            
               Stroške tolmačenja in prevajanja v druge jezike ali iz njih krije neposredno pogodbenica prosilka. 
            
            
               Člen 15
            
            
               Spremembe poslovnika
            
            
               Ta poslovnik se lahko spremeni s sklepom pododbora za carino v skladu s členom 83(e) Sporazuma. 
            
         
         
            
               OSNUTEK
            
            
               SKLEP št. 1/2016 PODODBORA EU-UKRAJINA ZA GEOGRAFSKE OZNAČBE 
            
            
               z dne … 2016
            
            
               o sprejetju njegovega poslovnika
            
            
               PODODBOR EU-UKRAJINA ZA GEOGRAFSKE OZNAČBE JE –
            
            
               ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum) in zlasti člena 211 Sporazuma,
            
            
               ob upoštevanju naslednjega:
            
            
               (1)V skladu s členom 486 Sporazuma se deli Sporazuma, vključno s pododdelkom 3 (Geografske označbe) oddelka 2 poglavja 9 (Intelektualna lastnina) naslova IV (Trgovina in z njo povezane zadeve), začasno uporabljajo od 1. januarja 2016. 
            
            
               (2)Člen 211 Sporazuma določa, da pododbor za geografske označbe spremlja razvoj Sporazuma na področju geografskih označb in služi kot forum za sodelovanje in dialog o geografskih označbah.
            
            
               (2)Člen 211(2) Sporazuma določa, da bi moral pododbor za geografske označbe sprejeti svoj poslovnik –
            
            
               SKLENIL:
            
            
               Člen 1
            
            
               Sprejme se poslovnik pododbora za geografske označbe, kot je določen v Dodatku. 
            
            
               Člen 2
            
            
               Ta sklep začne veljati na dan sprejetja.
            
            
               V …,
            
            
                     
                        Za Unijo
                     
                  
                  
                     
                        Za Ukrajino
                     
                  
               
               Dodatek
            
            
               Poslovnik pododbora EU-Ukrajina za geografske označbe 
            
            
               Člen 1
            
         
         
            
               Splošne določbe
            
            
               1.Pododbor za geografske označbe, ustanovljen v skladu s členom 211 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 465(4) naslova IV Sporazuma, pri opravljanju njegovih nalog. 
            
            
               2.Pododbor za geografske označbe opravlja svoje naloge iz člena 211 Sporazuma.
            
            
               3.Pododbor za geografske označbe sestavljajo uradniki Evropske komisije in Ukrajine, ki so pristojni za geografske označbe.
            
            
               4.Pogodbenici imenujeta vsaka svojega vodjo delegacije, ki je kontaktna oseba za vse zadeve v zvezi s pododborom.
            
            
               5.Vodji delegacij delujeta kot predsednik v skladu s členom 2 spodaj. 
            
            
               6.Vsak vodja delegacije lahko prenese vse ali nekatere naloge vodje delegacije na imenovanega namestnika in v tem primeru vsa sklicevanja na vodjo delegacije v nadaljnjem besedilu veljajo za imenovanega namestnika.
            
            
               7.Pogodbenici v tem poslovniku sta pogodbenici, navedeni v členu 482 Sporazuma. 
            
            
               Člen 2
            
            
               Predsedovanje
            
            
               Pogodbenici predsedujeta pododboru za geografske označbe izmenično za obdobje 12 mesecev. Prvo obdobje se začne na datum prvega zasedanja Pridružitvenega sveta in se konča 31. decembra istega leta.
            
            
               Člen 3
            
            
               Zasedanja
            
            
               1.Če se pogodbenici ne dogovorita drugače, se pododbor za geografske označbe sestane na zahtevo katere koli od pogodbenic, izmenično v EU in Ukrajini, v nobenem primeru pa ne pozneje kot 90 dni od zahteve. 
            
            
               2.Vsako zasedanje pododbora za geografske označbe skliče predsednik ob času in na kraju, o katerem se dogovorita pogodbenici. Predsednik pododbora za geografske označbe razpošlje obvestilo o zasedanju najpozneje 28 koledarskih dni pred začetkom zasedanja, če se pogodbenici ne dogovorita drugače. 
            
            
               3.Kadar je mogoče, se redno zasedanje pododbora za geografske označbe skliče pravočasno pred rednim zasedanjem Pridružitvenega odbora v trgovinski sestavi.
            
            
               4.Izjemoma lahko zasedanje pododbora za geografske označbe poteka prek tehnoloških sredstev, o katerih se dogovorita pogodbenici, vključno prek videokonference.
            
            
               Člen 4
            
            
               Delegacije
            
            
               Pred vsakim zasedanjem vsaka pogodbenica prek sekretariata pošlje obvestilo o predvideni sestavi njene delegacije, ki bo prisotna na zasedanju.
            
         
         
            
               Člen 5
            
            
               Sekretariat
            
            
               1.Predstavnik Evropske komisije in predstavnik Ukrajine delujeta skupaj kot sekretarja pododbora za geografske označbe, kot sta se dogovorili vodji delegacij, ter opravljata naloge sekretariata skupaj, v duhu medsebojnega zaupanja in sodelovanja.
            
            
               2.Sekretariat Pridružitvenega odbora v trgovinski sestavi mora biti obveščen o vseh sklepih, poročilih in drugih dogovorjenih ukrepih pododbora za geografske označbe. 
            
            
               Člen 6
            
            
               Korespondenca
            
            
               1.Korespondenca, naslovljena na pododbor za geografske označbe, se naslovi na sekretarja ene od pogodbenic, ki nato o njej obvesti drugega sekretarja. 
            
            
               2.Sekretariat zagotovi, da se korespondenca, naslovljena na pododbor za geografske označbe, posreduje predsedniku pododbora za geografske označbe in po potrebi razpošlje kot dokumenti iz člena 7 tega poslovnika.
            
            
               3.Korespondenco predsednika pododbora za geografske označbe pogodbenicama pošlje sekretariat pododbora za geografske označbe v imenu predsednika. Korespondenca se razpošlje, kadar je to primerno, kakor določa člen 7 tega poslovnika.
            
            
               Člen 7
            
            
               Dokumenti
            
            
               1.Dokumenti se razpošiljajo prek sekretarjev pododbora za geografske označbe.
            
            
               2.Pogodbenica svoje dokumente pošlje svojemu sekretarju. Sekretar prejete dokumente posreduje sekretarju druge pogodbenice. 
            
            
               3.Sekretar Unije dokumente razpošlje pristojnim predstavnikom Unije in v tej korespondenci med naslovnike sistematično doda sekretarja Ukrajine in sekretarje Pridružitvenega odbora v trgovinski sestavi.
            
            
               4.Sekretar Ukrajine dokumente razpošlje pristojnim predstavnikom Ukrajine in v tej korespondenci med naslovnike sistematično doda sekretarja Unije in sekretarje Pridružitvenega odbora v trgovinski sestavi.
            
            
               Člen 8
            
            
               Zaupnost
            
            
               Če pogodbenici ne skleneta drugače, zasedanja pododbora za geografske označbe niso javna. Kadar pogodbenica pododboru za geografske označbe predloži informacije, ki so označene kot zaupne, druga pogodbenica navedene informacije obravnava kot take.
            
            
               Člen 9
            
            
               Dnevni red zasedanj
            
         
         
            
               1.Sekretariat pododbora za geografske označbe na podlagi predlogov pogodbenic za vsako zasedanje pripravi začasni dnevni red in osnutek operativnih sklepov, v skladu s členom 10. Začasni dnevni red vključuje točke, za katere sekretariat pododbora za geografske označbe najpozneje 21 koledarskih dni pred začetkom zasedanja od pogodbenice prejme zahtevek za vključitev na dnevni red, skupaj z ustreznimi dokumenti.
            
            
               2.Začasni dnevni red se skupaj z ustreznimi dokumenti razpošlje v skladu s členom 7 najpozneje 15 koledarskih dni pred začetkom zasedanja. 
            
            
               3.Predsednik in drugi vodja delegacije sprejmeta dnevni red na začetku vsakega zasedanja. Če se pogodbenici strinjata, se na dnevni red lahko uvrstijo tudi točke, ki niso bile uvrščene na začasni dnevni red. 
            
            
               4.Predsednik zasedanja pododbora za geografske označbe lahko ob soglasju druge pogodbenice priložnostno povabi predstavnike drugih organov pogodbenic ali neodvisne strokovnjake za posamezno področje, da se udeležijo njegovih zasedanj, in sicer da predložijo informacije o posebnih zadevah. Pogodbenici zagotovita, da takšni opazovalci ali strokovnjaki spoštujejo vse zahteve glede zaupnosti. 
            
            
               5.Predsednik pododbora za geografske označbe lahko po posvetovanju s pogodbenicama skrajša roke iz odstavkov 1 in 2, da se upoštevajo posebne okoliščine. 
            
            
               Člen 10
            
            
               Zapisnik in operativni sklepi
            
            
               1.Sekretarja skupaj pripravita osnutek zapisnika vsakega zasedanja. 
            
            
               2.Praviloma zapisnik za vsako točko na dnevnem redu navaja: 
            
            
               (a)udeležence zasedanja, spremljajoče uradnike ter vse opazovalce ali strokovnjake, ki so se udeležili zasedanja; 
            
            
               (b)dokumente, predložene pododboru za geografske označbe; 
            
            
               (c)izjave, za katere je pododbor za geografske označbe želel, da se zapišejo v zapisnik; ter
            
            
               (d)po potrebi operativne sklepe z zasedanja v skladu z odstavkom 4. 
            
            
               3.Osnutek zapisnika se predloži pododboru za geografske označbe v odobritev. Odobri se v 28 koledarskih dneh po vsakem zasedanju pododbora za geografske označbe. Vsem naslovnikom iz člena 7 poslovnika se pošlje izvod zapisnika. 
            
            
               4.Osnutek operativnih sklepov vsakega zasedanja pripravi sekretar pododbora za geografske označbe predsedujoče pogodbenice in ga razpošlje pogodbenicama skupaj z dnevnim redom praviloma najpozneje 15 koledarskih dni pred začetkom zasedanja. Ta osnutek se med zasedanjem posodobi, tako da pododbor za geografske označbe, če se pogodbenici ne dogovorita drugače, na koncu zasedanja sprejme operativne sklepe, ki odražajo nadaljnje ukrepe, o katerih se dogovorita pogodbenici. Operativni sklepi se po sprejetju dodajo zapisniku, njihovo izvajanje pa se pregleda med katerim koli naslednjim zasedanjem pododbora za geografske označbe. Pododbor za geografske označbe v ta namen sprejme predlogo, ki omogoča spremljanje spoštovanja rokov za izvedbo vsakega ukrepa. 
            
            
               Člen 11
            
            
               Sklepi 
            
            
               1.Pododbor za geografske označbe je pooblaščen za sprejemanje sklepov v zadevah, določenih v členu 211(3) Sporazuma. Ti sklepi se prejmejo s soglasjem med pogodbenicama po zaključku ustreznih notranjih postopkov za njihovo sprejetje. Sprejeti sklepi so zavezujoči za pogodbenici, ki sprejmeta ustrezne ukrepe za njihovo izvajanje.
            
            
               2.Vsak sklep podpišeta predstavnika vsake od pogodbenic. Brez poseganja v odstavek 3 predstavniki podpišejo te dokumente med zasedanjem, na katerem se sprejme zadevni sklep. 
            
            
               3.Pododbor za geografske označbe lahko sprejema sklepe s pisnim postopkom, po zaključku ustreznih notranjih postopkov, če se pogodbenici s tem strinjata. Pisni postopek je uradna izmenjava not med obema sekretarjema, ki delujeta po dogovoru s pogodbenicama. Na besedilo predloga, ki se v ta namen razpošlje v skladu s členom 7, se morebitni pridržki ali spremembe sporočijo v roku, ki ni krajši od 21 koledarskih dni. Predsednik pododbora za geografske označbe lahko po posvetovanju s pogodbenicama skrajša roke iz tega odstavka, da se upoštevajo posebne okoliščine. Ko se o besedilu doseže dogovor, sklep podpišejo predstavniki vsake od pogodbenic.
            
         
         
            
               4.Akti pododbora za geografske označbe se naslovijo kot „Sklep“. Vsak sklep začne veljati na dan sprejetja, razen če je v njem določeno drugače. 
            
            
               5.Sklepe pododbora za geografske označbe overita sekretarja. 
            
            
               6.Sklepi se pošljejo obema pogodbenicama. 
            
            
               7.Vsaka pogodbenica se lahko odloči za objavo sklepov pododbora za geografske označbe v svojem uradnem glasilu.
            
            
               Člen 12
            
            
               Poročila
            
            
               1.Pododbor za geografske označbe o svojem delovanju poroča Pridružitvenemu odboru v trgovinski sestavi na vsakem rednem zasedanju Pridružitvenega odbora v trgovinski sestavi. 
            
            
               2.Poročila se sprejmejo s soglasjem med pogodbenicama in se naslovijo kot „Poročilo“. Poročila se pošljejo obema pogodbenicama.
            
            
               3.Postopek za sprejetje sklepov iz člena 11(2) in (3) se smiselno uporablja za poročila. 
            
            
               Člen 13
            
            
               Jeziki 
            
            
               1.Delovna jezika pododbora za geografske označbe sta angleščina in ukrajinščina. 
            
            
               2.Če ni določeno drugače, se pododbor za geografske označbe pri svojih posvetovanjih opira na dokumentacijo, ki je napisana v teh dveh jezikih. 
            
            
               Člen 14
            
            
               Stroški
            
            
               1.Vsaka pogodbenica krije vse svoje stroške v zvezi z osebjem, potovanjem in bivanjem ter stroške v zvezi s poštnimi in telekomunikacijskimi storitvami, nastale zaradi udeležbe na zasedanjih pododbora za geografske označbe. 
            
            
               2.Stroške, povezane z organizacijo zasedanj in razmnoževanjem dokumentov, krije pogodbenica gostiteljica zasedanja. 
            
            
               3.Stroške v zvezi s tolmačenjem na zasedanjih in prevajanjem dokumentov v angleščino in ukrajinščino ali iz teh dveh jezikov v skladu s členom 13(1) tega poslovnika krije pogodbenica gostiteljica zasedanja. 
            
            
               Stroške tolmačenja in prevajanja v druge jezike ali iz njih krije neposredno pogodbenica prosilka. 
            
            
               Člen 15
            
         
         
            
               Spremembe poslovnika
            
            
               Ta poslovnik se lahko spremeni s sklepom pododbora za geografske označbe v skladu s členom 211(2) Sporazuma.